Andrew Young

Andrew Jackson Young, Jr. (s. 12. maaliskuuta 1932) on yhdysvaltalainen ihmisoikeusaktivisti ja demokraattipoliitikko. 

Young syntyi afroamerikkalaiseen perheeseen New Orleansissa, Louisianassa. Hän aloitti opintonsa Dillard Universityssä, mutta siirtyi sitten Howardiin, josta hän valmistui vuonna 1951. Young istui Yhdysvaltain edustajainhuoneen jäsenenä Georgian viidennestä vaalipiiristä vuosina 1973–1977.

Young toimi vuosina 1977–1979 Yhdysvaltain ensimmäisenä mustana YK-suurlähettiläänä, ja vuosina 1982–1990 hän toimi Atlantan pormestarina. Hän on tunnettu mustien oikeuksien puolustaja ja julkaisi vuonna 1996 teoksen An Easy Burden: The Civil Rights Movement and the Transformation of America.

Youngille on myönnetty ihmisoikeuksien eteen tehdystä työstä Presidential Medal of Freedom. Hän voitti vuonna 1978 myös Spingarn Medalin. Hän sairastui syksyllä 1999 eturauhassyöpään, joka onnistuttiin havaitsemaan jo taudin varhaisessa vaiheessa.

Lähteet

Aiheesta muualla 

Yhdysvaltain edustajainhuoneen jäsenet
Yhdysvaltalaiset demokraattipoliitikot
Yhdysvaltalaiset ihmisoikeusaktivistit
Jimmy Carterin hallituksen jäsenet
Vuonna 1932 syntyneet
Elävät henkilöt
Presidential Medal of Freedom